Paulus Ricardus Gallagher
Paulus Ricardus Gallagher, praenominibus Anglicis Paul Richard (Liverpolii natus die 23 Ianuarii 1954) est legatus Catholicus et ab anno 2004 archiepiscopus titularis Hodelmensis.

Apud Collegium Sancti Francisci Xaverii in urbe natali educatus, in Pontificia Academia Ecclesiastica eruditus, legatus pro Curia Romana ab anno 1984 operam dedit tam in Roma quam in civitatibus Tanzania, Uraquaria, Philippinis, Burundia atque etiam apud Consilium Europae Argentorati in urbe. Nuntius apostolicus in Burundia ab anno 2004, in Guatemala ab 2009, in Australia a die 11 Decembris 2012. Iussu papae Francisci secretarius de rationibus cum civitatibus a die 8 Novembris 2014 meret, antecessore Dominico Mamberti.

Bibliographia 
 John Hooper, "Pope Francis appoints first Briton as Vatican foreign minister" in The Guardian (9 Novembris 2014)

Nati 1954
Homines vivi
Episcopi Britanniae
Nuntii Apostolici
Alumni Pontificiae Academiae Ecclesiasticae
Politici internationales